paragraph_text: Film Jadnici svoju je premijeru imao u Londonu 5. prosinca 2012. godine, a u službenu kino distribuciju krenuo je 25. prosinca 2012. u SAD-u, 26. prosinca u Australiji te 11. siječnja 2013. godine u Velikoj Britaniji. od kojih su posebno hvaljeni glumački ansambl (posebno Hugh Jackman i Anne Hathaway). Film je osvojio tri nagrade Zlatni globus: za najbolji film (mjuzikl/komedija), najboljeg glavnog glumca u mjuziklu i/ili komediji (Jackman) te najbolju sporednu glumicu (Hathaway). Trenutno je nominiran u devet kategorija za britansku nagradu BAFTA (uključujući one za najbolji film, najbolji britanski film, najboljeg glavnog glumca i najbolju sporednu glumicu) te u osam kategorija za prestižnu filmsku nagradu Oscar uključujući one za najbolji film, glavnog glumca (Jackman) i sporednu glumicu (Hathaway).